“หุ้นเอเชีย” รีบาวด์ จับตาแบงก์ชาติ “ออสซี่” เล็งขึ้นดอกเบี้ย
“ตลาดหุ้นเอเชีย” เปิดรีบาวด์ ขณะที่นักลงทุนจับตาธนาคารกลางออสเตรเลีย คาดจะปรับขึ้นอัตราดอกเบี้ย 0.50% สู่ 2.35%
“ตลาดหุ้นเอเชีย” เปิดรีบาวด์ ขณะที่นักลงทุนจับตาธนาคารกลางออสเตรเลีย คาดจะปรับขึ้นอัตราดอกเบี้ย 0.50% สู่ 2.35%
6 ก.ย. 2565

ผู้สื่อข่าวรายงานว่า ตลาดหุ้นเอเชียเปิดบวกเล็กน้อยในวันนี้ ขณะที่นักลงทุนจับตาธนาคารกลางออสเตรเลีย (RBA) ตัดสินใจเรื่องอัตราดอกเบี้ยนโยบาย
ดัชนี NIKKEI 225 ตลาดหุ้นญี่ปุ่นเปิดวันนี้ที่ 27,650.15 จุด เพิ่มขึ้น 30.54 จุด หรือ +0.11% แต่พลิกปรับตัวลดลง 12.17 จุด หรือ -0.04% สู่ระดับ 27,607.44 หลังเปิดตลาด 15 นาที, ดัชนี HSI ตลาดหุ้นฮ่องกงเปิดวันนี้ที่  19,261.70 จุด เพิ่มขึ้น 36 จุด หรือ +0.19% และดัชนี SSE Composite ตลาดหุ้นจีนเปิดวันนี้ที่ 3,207.93 จุด เพิ่มขึ้น 8.02 จุด หรือ +0.25%
โดยผลสำรวจที่จัดทำโดยสำนักข่าวรอยเตอร์คาดการณ์ว่า RBA จะปรับขึ้นอัตราดอกเบี้ย 0.50% สู่ 2.35%
ขณะที่ดอลลาร์ออสเตรเลียแข็งค่าขึ้นเล็กน้อยสู่ 0.6828 ดอลลาร์ออสเตรเลีย เทียบกับดอลลาร์สหรัฐ
ส่วนธนาคารกลางจีน (PBOC) ประกาศลดสัดส่วนการกันสำรองเงินตราต่างประเทศลงสู่ระดับ 6% จากระดับ 8% เพื่อเพิ่มความสามารถของสถาบันการเงินในการใช้เงินตราต่างประเทศ โดยจะมีผลบังคับใช้ตั้งแต่วันที่ 15 ก.ย.65 เป็นต้นไป